പെഗാസസ് ഹര്ജി വ്യാഴാഴ്ച സുപ്രീംകോടതി പരിഗണിക്കും രാജ്യത്ത് കോളിളക്കം സൃഷ്ടിച്ച പെഗാസസ് ഫോണ് ചോര്ത്തലിലുള്ള ഹര്ജി സുപ്രീംകോടതി വ്യാഴാഴ്ച പരിഗണിക്കും. ഇതുമായി ബന്ധപ്പെട്ട ഹര്ജികള് ഒരുമിച്ചായിരിക്കും സുപ്രീംകോടതി കേള്ക്കുക. മാധ്യമ പ്രവര്ത്തകന് എന്.റാം, രാജ്യസഭ എം.പി ജോണ് ബ്രിട്ടാസ്, അഭിഭാഷകന് എം.എല്.ശര്മ്മ എന്നിവരാണ് ഹര്ജി സമര്പ്പിച്ചിരിക്കുന്നത്. മാധ്യപ്രവര്ത്തകര്, രാഷ്ട്രീയ നേതാക്കാള്, മനുഷ്യാവകാശ പ്രവര്ത്തകര് എന്നിവരുടെയെല്ലാം ഫോണ് പെഗസസ് ചാര സോഫ്റ്റ്വെയര് ഉപയോഗിച്ച് ചോര്ത്തിയെന്ന കേസില് അന്വേഷണം വേണമെന്നാണ് ഹരജിയില് ആവശ്യപ്പെടുന്നത്. പാര്ലമെന്റിന്റെ വര്ഷകാല സമ്മേളനം തുടര്ച്ചയായി മരവിപ്പിക്കുന്ന ചാരവൃത്തി സംഭവത്തില് അന്വേഷണം ആവശ്യപ്പെട്ട് 500 പ്രമുഖര് സുപ്രീംകോടതി ചീഫ് ജസ്റ്റിസിന് കത്തെഴുതിയതിന് തൊട്ടുപിന്നാലെയാണ് കോടതിയുടെ ഈ നടപടി.